Lengyel zarándokok haltak meg egy buszbalesetben
Huszonhat lengyel zarándok meghalt, huszonnégyen megsérültek, amikor a francia Alpokban szakadékba zuhant az autóbuszuk. A baleset a Cannes és Grenoble közötti úton történt.
A buszon 49, többségében idõs ember és két sofõr utazott, Szczecin környékérõl indultak a zarándokhelyre. A baleset miatt még vasárnap Franciaországba utazik Lech Kaczynski lengyel államfõ.
A lengyel busz katasztrófája nem a vak véletlen mûve. A hét kilométeres erõsen lejtõ útszakaszon rengeteg súlyos baleset volt már. A hetvenes években egy belga busz 43 utasa lelte halálát ugyanott. Ezért a hatóságok errõl a szakaszról már régen kitiltották a menetrendszerû jármûveket, és elvileg a turista buszoknak is kerülõt kellene tenniük, hacsak nem rendelkeznek különleges kettõs fékrendszerrel és az ezt tanúsító hatósági engedéllyel. Az útszakasz alsó és felsõ végén ott az erre figyelmeztetõ tábla.
Ennek ellenére a helyiek beszámolója szerint nagyon sokan mégis ezt a rendkívül kockázatos útvonalat választják. A szemtanúk szerint a lengyel busz feltûnõen gyorsan jött lefelé a lejtõn, késõn fékezett, és képtelen volt bevenni az éles kanyart. Áttörte a védõkorlátot és a 15 méteres zuhanás után azonnal kigyulladt. Természetesen a részleteket a precíz szakértõi vizsgálat tisztázza majd, de a helyszínre érkezett Francois Fillon francia kormányfõ is úgy vélte, hogy a busz vezetõjének nem lett volna szabad ezt az útvonalat választania.
Az ugyancsak a helyszínen tartózkodó és a közlekedésért is felelõs Jean-Louis Borloo gazdasági miniszter pedig bejelentette: azonnal újra nyilvántartásba veszik az összes ehhez hasonlóan veszélyes útszakaszt, és határozott lépéseket tesznek annak érdekében, hogy a tiltó rendelkezések a valóságban is érvényesüljenek.
(Krónika hírszolgálat)